text: Roma a lahod o mimiday a lahod han, i lalomay a lahod, tinako cilahoday, eyanghuatan, ciyawan, iyanghuaetan, cuoyang. Mapaliso’so’ay a fali ira ko mimingay a malatayhiay. Caayayho kapaliso’so’ a fali i, ci’adihayay ko tataparan maliso’so’ay, halo tahfod, hoper no falo ato papo, langod, acohod no celal ato mi’oliday fo’is. Kasasiroma no tayhi latek ira i laloma’ no fali, tinako lyu (yensu ato huahewu), fuhuahewu, yensukong, eyanghualiw ato no liw a kacacamol oya SO2. O kahetengay a lahod no cikiw milowanay to cadi^eci(UV) no likat i hekal, midama to ma’oripay i hekal a DNA saka^eca ka kari’ang no cadi^eci. Kasata’edi’edip no lahod o sapicaliwa’ to falawfaw, o dadaya mihoped to fa’edet, milowan to pakanaliay fa’edeta no romi’ad.